128
O cântare a treptelor. 1 Binecuvântat este oricine se teme de DOMNUL și umblă în căile lui. 2 Căci vei mânca din munca mâinilor tale: vei fi fericit și îți va fi bine. 3 Soția ta va fi ca o viță roditoare lângă marginile casei tale, copiii tăi ca ramuri de măslin în jurul mesei tale. 4 Iată, astfel va fi binecuvântat omul care se teme de DOMNUL. 5 DOMNUL te va binecuvânta din Sion; și vei vedea binele Ierusalimului toate zilele vieții tale. 6 Da, vei vedea pe copiii copiilor tăi și pace peste Israel.